প–ত রাহুল সাংকৃত্যায়ন তিববত থেকে ২০টি চর্যাপদ আবিষ্কার করেন। ১৯৫৪ সালে সেগুলো এলাহাবাদ থেকে প্রকাশিত হয়। শশিভূষণ দাশগুপ্ত ১৯৬৩ খ্রিষ্টাব্দে নেপাল ও তরাইভূমি থেকে ২৫০টি পদ আবিষ্কার ও সংগ্রহ করেন। এর মধ্যে ১০০টি পদকে তিনি কলকাতা বিশ্ববিদ্যালয় থেকে প্রকাশ করার উদ্যোগ নেন। কিন্তু আকস্মিকভাবে মৃত্যুবরণ করায় সে-উদ্যোগ সফল হয়নি। তাঁর সংগৃহীত চর্যাপদগুলো ১৯৮৮ খ্রিষ্টাব্দে ড. অসিতকুমার বন্দ্যোপাধ্যায়ের উদ্যোগে কলকাতা বিশ্ববিদ্যালয় থেকে নবচর্যাপদ নাম দিয়ে সংকলিত ও প্রকাশিত হয়। নবচর্যাপদ গ্রন্থের আটানববইটি পদের মধ্যে ছয়টি আগেই উদ্ধার করা হয়েছিল। এগুলোর রচনাকাল বারো থেকে ষোলো শতকের মধ্যে বলে ধারণা করা হয়।